**NAPPALI TAGOZAT - gyakorlati jegy**

**Alkotás II. BKA2221**

**Tantárgyi tematika és félévi követelményrendszer**

A félév során meghatározó az emberi test ábrázolásának és a tér és az emberi alak kapcsolatának kérdése.

A pontos, arányokra koncentráló, jól komponált rajzok elkészítésén túl elsődleges cél, hogy a hallgatók

egyéni látásmóddal önálló munkát végezzenek. Túl tudjanak lépni a tanulmányok megszokott tartalmi,

kompozíciós és technikai megoldásán.

Képesek legyenek a kifejezés szempontjából fontos és kevésbé lényeges részleteket megjeleníteni,

elkülöníteni (hangsúly, kiemelés, elhagyás), hangulatot, érzést, gondolatot kifejezni és mindehhez

eszközt, anyagot, méretet választani. A régebbi korok művészetét és kortárs alkotók stílusát modorát is megkíséreljük átvenni, elsajátítani.

A folyamatos gyakorlati munka mellett a tapasztalatok megbeszélésével a későbbi tanári munka segítése

történik.

A rajzi eszközök használata mellet a tus, az akvarell és más egyedi grafikai technikákat is alkalmazunk a félév során.

**Éves feladatok:**

Órai feladatok (modell után):

1. Mozgalmas kompozíció készítése egy modell többszöri lerajzolása ugyanazon a felületen.

2. Portré rajza élő modell után – a karakter megjelenítése - egy híres festmény stílusában.

3. Emberi alak rajza élő modell után. Ember és környezete.

4. A tussal való rajzolás lehetősége. Emberi alak rajza élő modell alapján - Kalligrafikus ecsetkezelés gyakorlása.

5-6. Modell utáni rajzolás, festés – egyéni megoldások és kompozíciók.

7. Rajzi, festészeti grafikai megoldások gyakorlása, szabadon választott kortárs művészek stílusában.

8. A munka folytatása

9. Zene és képzőművészet kapcsolata. Karakterek.

10. „Külső térben” – min. 3 lapos panoráma sorozat szabadon választott technikával

11. Rajzok állatokról – állatkertben

12. A kurzus lezárása, prezentáció

Házi feladatok:

1. Sajátos nézőpontok – sorozat készítése szabadon választott technikával és méretben. (3-5 db.)

2. „Bármi megtörténhet” – min. 2 munka szabadon választott technikával és méretben

3. Önarckép Rembrandt, Leonardo, Raffaello stílusában.

4. Szobabelső görbetükörből, vagy optikai lencsén keresztül.

5. Plain-air tájkép sorozat: a táj változása (3-5 db.)

**A foglalkozásokon történő részvétel:**

A gyakorlati foglalkozásokon a részvétel kötelező. A félévi hiányzás megengedhető mértéke részidős képzésben a tantárgy konzultációs óraszámának egyharmada. Ennek túllépése esetén a félév nem értékelhető (TVSz 8.§ 1.).

**Félévi követelmény: gyakorlati jegy** Az értékelés módja, ütemezése: prezentáció

**Az érdemjegy kialakításának módja:** A félévi gyakorlati jegyet a konzultáción megszerzett érdemjegyek, valamint a prezentáció érdemjegyeinek súlyozott átlaga határozza meg. Az érdemjegy megszerzésének előfeltétele az órai munkának és a házi feladatoknak min. 75 %-nak az elkészítése és bemutatása, valamint a kötelező irodalmi jegyzékben feltűntetett angol nyelvű elektronikus tananyagban található tesztek kitöltése.

**Kötelező, ajánlott irodalom**

- A képzőművészet iskolája, I-II., Képzőművészeti Alap Kiadóvállalata, Budapest

- Barcsay Jenő: Művészeti anatómia, Képzőművészeti Alap Kiadóvállalata, Budapest

- Szalay Zoltán: A kockától az aktig, Bp. Corvina, 1974.

- Kőnig Frigyes: Térábrázolás, Cser Kiadó 2014

- Sárréti Gergely: Művészeti anatómia. EFOP-3.4.3-16-2016-00018 „Tudásfejlesztés és –hasznosítás a Nyíregyházi Egyetemen” keretében fejlesztett elektronikus tananyag, 2018.

Zielinski Tibor DLA

2019. 04. 06.